📚 สรุปหนังสือ Broken Money โดย Lyn Alden
(ยาวมาก แนะนำให้แชร์ไว้ก่อน อ่านไปเพลินๆ จะได้ไม่หาย)
หนังสือที่จะพาคุณไปสำรวจประวัติศาสตร์ของเงิน
ตั้งแต่จุดเริ่มต้นของเงินผ่านระบบแลกเปลี่ยนแบบดั้งเดิม
การเกิดขึ้นของธนาคาร ระบบการเงินสมัยใหม่
และการเกิดขึ้นของเงินดิจิทัล โดยเฉพาะ Bitcoin
.
✍*เนื้อหาของหนังสือยังมีรายละเอียดอีกมากมายที่น่าสนใจ
บทความนี้เป็นเพียงการรีวิวสรุปหนังสือในประเด็นแอดมินสนใจเท่านั้น
-----------------------------------------
💸 ส่วนที่ 1 - WHAT IS MONEY? เงินคืออะไร?
หนังสือเริ่มต้นด้วยการย้อนกลับไปสู่รากฐานของเงิน
โดยอธิบายถึงการใช้ระบบบัญชีตั้งแต่สมัยโบราณ (Ledgers)
ไปจนถึงการเกิดขึ้นของสินค้าที่มีคุณสมบัติเป็นเงิน เช่น เปลือกหอย และโลหะมีค่า
.
📋 บัญชี (Ledgers) คือรากฐานของเงิน
ก่อนการประดิษฐ์ตัวอักษร มนุษย์ก็ใช้ระบบบัญชีแบบปากเปล่า
เพื่อติดตามหนี้สินและเครดิตระหว่างกันในกลุ่มสังคมเล็กๆ
เครดิตทางสังคมนี้ ทำหน้าที่เป็นเสมือนสกุลเงิน
ที่อาศัยความไว้วางใจระหว่างกันเป็นหลักประกัน
ช่วยให้การค้าขายระหว่างคนรู้จักเป็นไปอย่างราบรื่น
.
🐚 เมื่อสังคมขยายตัว ความต้องการเงินก็เพิ่มขึ้น
เมื่อกลุ่มของสังคมขยายใหญ่ขึ้น การค้าขายกับคนแปลกหน้าก็เริ่มเกิดขึ้น
สินค้าที่มีคุณสมบัติเป็นเงินได้ (Commodity Money)
เช่น เปลือกหอย ได้เข้ามามีบทบาทแทนที่เครดิตทางสังคม
เปลือกหอยที่แกะสลักและขัดเงา เป็นตัวอย่างของ "สินค้าที่ซื้อขายคล่องที่สุด" ในยุคนั้น
เนื่องจากมีขนาดเล็กพกพาง่าย หายาก ทนทาน และเป็นที่ต้องการของผู้คน
.
🧂 วิวัฒนาการของสินค้าที่ทำหน้าที่เป็นเงิน
ผู้เขียนสำรวจสินค้าต่างๆ ที่เคยทำหน้าที่เป็นเงิน
เช่น เปลือกหอย เกลือ ขนสัตว์ ผ้า น้ำตาล มะพร้าว
ปศุสัตว์ ทองแดง เงิน และทองคำ
สินค้าเหล่านี้ ต่างก็มีข้อดีข้อเสีย และมักถูกใช้ควบคู่กันไป
เพื่อตอบสนองความต้องการ ในการค้าขายที่หลากหลาย
.
🪙 ทองคำคือผู้ชนะ
ด้วยความสามารถที่เหนือกว่าบรรดาสินค้าอื่นใดทั้งหมด
ทองคำได้กลายเป็นสินค้าที่ทำหน้าที่เป็นเงินที่ได้รับความนิยมมากที่สุด
เนื่องจากมีคุณสมบัติครบถ้วน เช่น
- แบ่งแยกเป็นหน่วยย่อยได้ (Divisible)
- มีความสามารถในการพกพา (Portable)
- มีความทนทาน (Durable)
- หายาก (Scarce)
ทองคำเก็บรักษารักษามูลค่าได้ดี แม้ในยุคที่เทคโนโลยีก้าวหน้า
เพราะมนุษย์ไม่สามารถผลิตทองคำเพิ่มขึ้นได้มากมาย อย่างรวดเร็ว
แม้ว่าราคาทองคำจะเพิ่มขึ้นก็ตาม
.
📈 อัตราส่วน Stock-to-Flow เป็นตัวชี้วัดความหายาก
หนังสืออธิบายแนวคิดเรื่อง "อัตราส่วน Stock-to-Flow"
ซึ่งใช้วัดอัตราส่วนระหว่าง
"ปริมาณสินค้าที่มีอยู่ในระบบ เทียบกับ ปริมาณที่ผลิตเพิ่มได้ในแต่ละปี"
ทองคำมีอัตราส่วน Stock-to-Flow สูงที่สุดในบรรดาสินค้าทั้งหมด
หมายความว่าปริมาณทองคำที่มีอยู่นั้นมีมากเมื่อเทียบกับปริมาณที่ผลิตได้ในแต่ละปี
.
🔴 สรุปส่วนที่ 1 หนังสือได้วางรากฐานความเข้าใจเกี่ยวกับ "เงิน"
โดยชี้ให้เห็นว่าเงินเกิดขึ้นจากความต้องการในการแก้ไขปัญหาที่เกิดจาก
การแลกเปลี่ยนสินค้าระหว่างกันโดยตรงหรือ Barter
และสินค้าที่ได้รับการยอมรับมากที่สุดให้ทำหน้าที่เป็นเงินมาอย่างยาวนาน
คือ "ทองคำ" เนื่องจากมีคุณสมบัติที่เหนือกว่าสินค้าอื่นๆ
-----------------------------------------
💸 ส่วนที่ 2 - การกำเนิดขึ้นของธนาคาร
ในส่วนนี้หนังสือได้พาเราเดินทางสำรวจวิวัฒนาการของธนาคาร
ตั้งแต่รูปแบบบริการธนาคารของยุคแรกเริ่มไปจนถึงธนาคารที่ให้บริการครบวงจรอย่างที่เราคุ้นเคยในปัจจุบัน
ผู้เขียนได้อธิบายถึงนวัตกรรมทางการเงิน
ที่เกิดขึ้นจากความพยายามในการเพิ่มประสิทธิภาพของระบบการเงิน
และก็ได้ก่อให้เกิดความเสี่ยงใหม่ๆ ขึ้นมาเช่นกัน
.
💰 บริการธนาคารแบบดั้งเดิม และ ระบบ Hawala
ธนาคารในความหมายอย่างกว้าง คือ การสร้างระบบทางกฎหมายและเทคโนโลยีบนรากฐานของเงิน
ตัวอย่างของบริการธนาคารแบบดั้งเดิม เช่น ระบบ Hawala
ที่ใช้เครือข่ายนายหน้าแลกเปลี่ยนเงิน หรือ Hawaladars
ที่กระจายอยู่ทั่วภูมิภาค เพื่อช่วยให้การโอนเงินระหว่างประเทศเป็นไปอย่างมีประสิทธิภาพ
ลดความเสี่ยงจากการโจรกรรม และลดความจำเป็นในการขนส่งเงิน
.
📋 นวัตกรรมของระบบบัญชีคู่ (Double-Entry Bookkeeping)
การพัฒนาระบบบัญชีคู่ เกิดขึ้นในช่วงยุคฟื้นฟูศิลปวิทยาของอิตาลี และได้ปฏิวัติวงการธนาคาร
โดยระบบนี้แบ่งบัญชีออกเป็นสองส่วน คือ
- ส่วนของสินทรัพย์ (Assets) หรือ เดบิต
- ส่วนของหนี้สิน (Liabilities) หรือ เครดิต
สองส่วนนี้สามารถนำมากระทบยอดหักลบกันได้ ช่วยให้ธนาคารสามารถจัดการ
สินทรัพย์และหนี้สิน ที่มีซับซ้อนได้ง่ายขึ้น และทำให้เกิดบริการทางการเงินที่หลากหลายมากขึ้น
.
🍃 ธนาคารเสรี (Free Banking) กับ ธนาคารกลาง (Central Banking)
หนังสือได้ทำการเปรียบเทียบระหว่างระบบธนาคารเสรี
ที่ธนาคารพาณิชย์สามารถออกธนบัตรที่ผูกติดเอาไว้กับทองคำได้อย่างอิสระ
กับระบบธนาคารกลาง ที่ธนาคารกลางมีอำนาจควบคุมการออกธนบัตร
ระบบธนาคารเสรี มีข้อดีในแง่ของการแข่งขันและนวัตกรรม
แต่ก็มีความเสี่ยงจากการล้มละลายของธนาคาร
ในขณะที่ธนาคารกลาง มีความมั่นคงสูงกว่า
แต่อาจนำไปสู่การใช้อำนาจในทางที่ผิด
.
⏳ ความรวดเร็วในการทำธุรกรรม กับ ความรวดเร็วในการชำระบัญชี
นวัตกรรมทางการเงิน อย่างเช่น ตั๋วแลกเงิน (Bill of Exchange)
หรือธนบัตร (Banknotes) ช่วยให้การทำธุรกรรมมีความรวดเร็ว และปลอดภัย มากขึ้น
การปฏิวัติการสื่อสารและการเพิ่มขึ้นของอำนาจธนาคาร
การประดิษฐ์โทรเลขและโทรศัพท์ ทำให้ความเร็วในการทำธุรกรรมเพิ่มขึ้น อย่างก้าวกระโดด
ในขณะที่ทองคำสามารถทำธุรกรรมระหว่างกันได้ช้ากว่ามาก
ความเหลื่อมล้ำนี้ทำให้อำนาจของธนาคารและธนาคารกลางเพิ่มขึ้น
เนื่องจากพวกเขากลายเป็นผู้ให้บริการการชำระเงินทางไกลที่รวดเร็วและมีประสิทธิภาพมากกว่า
.
🔴สรุปส่วนที่ 2  ผู้เขียนได้ชี้ให้เห็นถึงวิวัฒนาการของธนาคาร
ที่เกิดจากความพยายามในการเพิ่มประสิทธิภาพของระบบการเงิน
แต่นวัตกรรมเหล่านี้นำไปสู่การมีอำนาจที่เพิ่มขึ้นของของธนาคารพาณิชย์และธนาคารกลาง
โดยเฉพาะอย่างยิ่งในยุคที่มีการสื่อสารแบบทันทีซึ่งส่งผลต่อการควบคุม ระบบการเงินในระยะยาว
-----------------------------------------
💸 ส่วนที่ 3 - การเจริญเติบโตและเสื่อมถอยของระบบการเงินโลก
หนังสือพาเราเดินทางผ่านประวัติศาสตร์ของระบบการเงินโลก นับตั้งแต่ช่วงต้นศตวรรษที่ 20
ผู้เขียนได้แสดงให้เห็นถึงการเปลี่ยนแปลงและความล้มเหลวของระบบการเงิน
ที่เกิดจากสงคราม การเมือง และ เทคโนโลยี ที่มีผลกระทบเกิดขึ้นกับประเทศต่างๆทั่วทั้งโลก
.
🖨 การพิมพ์เงินเพื่อทำสงคราม (Printing Money for War)
สงครามโลกครั้งที่ 1 เป็นจุดเปลี่ยนสำคัญที่ทำให้รัฐบาลทั่วโลก
หันมาพิมพ์เงินเพื่อสนับสนุนค่าใช้จ่ายในการทำสงคราม
ส่งผลให้เกิดเงินเฟ้อรุนแรง เกิดการลดค่าเงินในหลายประเทศ
ตัวอย่างที่โดดเด่น คือ การที่รัฐบาลสหราชอาณาจักร ต้องพิมพ์เงินเพื่อซื้อพันธบัตรสงคราม (War Bonds)
เนื่องจากไม่สามารถระดมทุนจากประชาชนได้เพียงพอ
.
⚖ ระบบ Bretton Woods
ความพยายามในการสร้างเสถียรภาพหลังสงครามโลกครั้งที่ 2
ทำให้ระบบ Bretton Woods ถือกำเนิดขึ้น
โดยมีเป้าหมายเพื่อสร้างเสถียรภาพให้กับระบบการเงินโลก
ระบบนี้มีการผูกค่าสกุลเงินต่างๆเข้ากับดอลลาร์สหรัฐ
ซึ่งประเทศต่างๆสามารถนำดอลลาร์มาแลกเปลี่ยนเป็นทองคำได้ในอัตราคงที่
ระบบนี้ประสบความสำเร็จอย่างมากในช่วงแรก แต่ก็ล้มเหลวไปในที่สุด
เนื่องจากการขาดดุลการค้าและการลดลงของทุนสำรองทองคำในคลังของสหรัฐ
.
⛽ การเจริญเติบโตของ Petrodollar
หลังจากสหรัฐยกเลิกการแลกเปลี่ยนดอลลาร์เป็นทองคำในปี 1971
ระบบ Petrodollar ก็ถือกำเนิดขึ้น จากการทำข้อตกลงร่วมกันระหว่างสหรัฐอเมริกากับซาอุดีอาระเบีย
ที่กำหนดให้การขายน้ำมันจะต้องชำระเงินเป็นดอลลาร์สหรัฐเท่านั้น
และต้องนำเงินส่วนเกินจากการขายน้ำมัน (Petrodollars) ไปลงทุนในพันธบัตรของสหรัฐ
ระบบนี้ช่วยให้สหรัฐรักษาสถานะผู้นำด้านการเงินของโลกเอาไว้ได้
แต่ก็สร้างความไม่สมดุลทางการค้าและความตึงเครียดทางการเมืองระหว่างประเทศ
.
❗ผลักดันความโกลาหล
ระบบ Petrodollar ส่งผลกระทบต่อประเทศกำลังพัฒนาอย่างรุนแรง
เนื่องจากความต้องการดอลลาร์สหรัฐ ในการนำเข้าสินค้าที่จำเป็น เช่น น้ำมัน
และต้องเผชิญกับความผันผวนของอัตราแลกเปลี่ยนที่ควบคุมโดยสหรัฐอยู่ตลอดเวลา
นอกจากนี้ระบบการเงินโลกที่มีดอลลาร์สหรัฐเป็นศูนย์กลาง
ได้สร้างความเหลื่อมล้ำและผลักดันความเสี่ยงไปยังประเทศอื่นๆ
โดยเฉพาะผลกระทบที่มีต่อประเทศกำลังพัฒนา เช่น
- ปัญหาเงินเฟ้อ จากความสามารถในการพิมพ์เงิน และกำหนดนโยบายการเงินได้ตามความต้องการของตนเอง
- วงจรหนี้สินที่ไม่สิ้นสุด จากการกู้ยืมเงินผ่านสถาบันการเงินระดับโลก
- ผลประโยชน์ที่ตกอยู่แค่กับประเทศร่ำรวย ระบบนี้เอื้อประโยชน์ต่อประเทศร่ำรวย
ที่สามารถส่งออกสินค้าและบริการไปยังประเทศกำลังพัฒนา
ในขณะที่ประเทศกำลังพัฒนาต้องส่งออกทรัพยากรธรรมชาติ หรือ วัตถุดิบในการผลิต
เพื่อหาเงินมาชำระหนี้และนำเข้าสินค้าที่จำเป็น
.
😣 ภาระแห่งการเป็นผู้นำ
การเป็นผู้ออกสกุลเงินสำรองของโลกนั้น มาพร้อมกับต้นทุนและความเสี่ยงสูง
ไม่ว่าจะเป็นการสูญเสียความสามารถในการแข่งขัน การขาดดุลการค้า และหนี้สินที่เพิ่มขึ้น
โดยเฉพาะอย่างยิ่งในยุคที่โลกกำลังเปลี่ยนแปลงสู่เข้าสู่การมีหลายขั้วอำนาจ
ที่แต่ละประเทศต่างแสวงหา อำนาจ และ ผลประโยชน์ทางเศรษฐกิจ
โดยมองข้ามผลกระทบเชิงลบที่เกิดขึ้นกับประชาชนของตนเองและเสถียรภาพของระบบการเงินโลกในระยะยาว
.
🔴สรุปส่วนที่ 3 หนังสือได้แสดงให้เห็นถึง ความล้มเหลวซ้ำแล้วซ้ำเล่า ของระบบการเงินโลก
ที่เกิดจากสงคราม การเมือง และ การแสวงหาผลประโยชน์ของประเทศมหาอำนาจ
ระบบ Petrodollar ในปัจจุบันกำลังเผชิญกับความท้าทายมากมาย
ทั้งจากการเพิ่มขึ้นของหนี้สาธารณะของสหรัฐ ความไม่สมดุลทางการค้า
และการแข่งขันทางภูมิรัฐศาสตร์จากประเทศมหาอำนาจอื่นๆ เช่น จีน
-----------------------------------------
💸 ส่วนที่ 4 - ความไม่เป็นระเบียบของระบบเงิน Fiat
หนังสือได้พาเราเจาะลึกเข้าไปในกลไกของระบบการเงินสมัยใหม่
โดยเน้นไปที่เงินเฟ้อ (Inflation) ที่เกิดจากการใช้เงิน Fiat
.
♻ ระบบการเงินสมัยใหม่ - วงจรหนี้สินที่ไม่มีวันสิ้นสุด
ระบบการเงินในปัจจุบันนั้น ถูกสร้างขึ้นจากวงจรหนี้สินที่แสนซับซ้อน
สินทรัพย์ทางการเงินส่วนใหญ่ เป็นเพียง "พันธสัญญา" ว่าจะชำระเงินคืนใน อนาคต (IOUs)
ระบบนี้มีความเปราะบาง เนื่องจากต้องอาศัยการเติบโตของหนี้สินอย่างต่อเนื่อง เพื่อป้องกันไม่ให้ระบบล่มสลาย
.
💵 วิธีการสร้างเงิน Fiat และ การทำลาย
เงิน Fiat ถูกสร้างขึ้นเมื่อมีการก่อหนี้ใหม่ และ ถูกทำลายเมื่อหนี้นั้นถูกชำระคืน หรือ มีการผิดนัดชำระ
ธนาคารพาณิชย์ มีบทบาทสำคัญ ในการสร้างเงิน Fiat ผ่านการปล่อยกู้
บนรากฐานของเงินทุนสำรองที่ธนาคารกลางเป็นผู้ควบคุม
.
🏷 การกำหนดราคา กลไกการจัดระเบียบที่ทรงพลัง
การกำหนดราคาเป็นกลไกสำคัญที่ช่วยจัดสรรทรัพยากรในระบบเศรษฐกิจ
การพิมพ์เงินโดยรัฐบาลและธนาคารกลาง สามารถบิดเบือนกลไกการ กำหนดราคา
และ นำไปสู่การจัดสรรทรัพยากรที่ไม่มีประสิทธิภาพ
เนื้อหาในบทนี้ยังกล่าวถึง ความเชื่อที่ผิดพลาดของนักเศรษฐศาสตร์กระแสหลัก
ที่มองว่า "เงินเฟ้อ" เป็นสิ่งจำเป็นต่อเศรษฐกิจ
.
🏠 การเงินในทุกสิ่ง
การที่มูลค่าของเงิน Fiat นั้นลดลงได้เองตลอดเวลา
ทำให้นักลงทุน หันมาลงทุนในสินทรัพย์อื่นๆ เช่น อสังหาริมทรัพย์ หุ้น และ ของสะสม เพื่อรักษามูลค่าของเงินเอาไว้
ส่งผลให้สินทรัพย์เหล่านี้มีราคาแพงขึ้น และ เกิดภาวะฟองสบู่อยู่บ่อยครั้ง
.
💧 ผู้ได้รับประโยชน์จาก Cantillon Effect
Cantillon Effect อธิบายถึง ผลกระทบที่ไม่เท่าเทียมกันที่เกิดขึ้นจากการพิมพ์เงิน
โดย "ผู้ที่อยู่ใกล้" แหล่งกำเนิดของเงินใหม่ เช่น ธนาคาร และ บริษัทขนาดใหญ่
จะได้รับประโยชน์มากกว่า "ผู้ที่อยู่ห่างไกล" เช่น ผู้บริโภค และ ผู้ประกอบการรายย่อย
.
💳 วัฏจักรหนี้ระยะยาว
การสะสมหนี้สินในระบบเศรษฐกิจอย่างต่อเนื่องนั้น นำไปสู่วิกฤตทางการเงินเป็นระยะๆ
และรัฐบาลมักแก้ไขปัญหาที่เกิดขึ้นด้วยการพิมพ์เงินเพื่อชดเชยหนี้สิน
ส่งผลให้เกิดเงินเฟ้อ และเป็นการลดค่าเงินลงในระยะยาว
.
🔴สรุปส่วนที่ 4 ความล้มเหลวของระบบการเงินในปัจจุบัน ที่เกิดจากการใช้เงินตราที่ออกโดยรัฐบาล
และ ธนาคารกลางนั้น สามารถบิดเบือน กลไกการกำหนดราคา สร้างความไม่สมดุลทางเศรษฐกิจ
และ ลดทอนมูลค่าของเงินออมในอนาคต
-----------------------------------------
💸 ส่วนที่ 5 - เงินที่เกิดขึ้นบนอินเทอร์เน็ต
หนังสือได้พาเราเดินทางเข้าสู่โลกของ "เงินดิจิทัล" โดยเฉพาะ Bitcoin
ซึ่งเกิดขึ้นบนอินเทอร์เน็ต ผู้เขียนนำเสนอ Bitcoin ในฐานะทางเลือกใหม่ที่
ท้าทายระบบการเงินแบบเดิม และอธิบายถึงศักยภาพและความเสี่ยงที่เกี่ยวข้องกับเทคโนโลยีนี้
.
🟠 เงินที่ไร้รัฐ
Bitcoinเป็นนวัตกรรมที่ปฏิวัติวงการการเงิน โดยเป็นสกุลเงินดิจิทัลแบบกระจายศูนย์ (Decentralized)
ที่ไม่มีรัฐบาล หรือ หน่วยงานกลางใดควบคุม
ผู้เขียนได้ย้อนความพยายามในอดีต ของการสร้างเงินดิจิทัล เช่น DigiCash และ e-gold
ที่ประสบความสำเร็จในระดับหนึ่ง แต่ก็ล้มเหลวไปในสุดท้าย เนื่องจากข้อจำกัดด้านการรวมศูนย์ (Centralization)
.
👦 เส้นทางการเติบโตของ Bitcoin
Bitcoin เริ่มต้นจากกลุ่มนักพัฒนา และ ผู้ที่ชื่นชอบเทคโนโลยี
ก่อนที่จะเป็นที่รู้จักในวงกว้าง และมีมูลค่าตลาดเพิ่มขึ้นอย่างมาก
หนังสือได้อธิบายถึง ปัจจัยที่ขับเคลื่อนการเติบโตของ Bitcoin
เช่น การนำไปใช้ในตลาดมืด (Dark Web) การยอมรับจากสถาบันการเงิน
และความต้องการสินทรัพย์ปลอดภัยในช่วงวิกฤตเศรษฐกิจ
.
💫 สกุลเงินดิจิทัล และ ข้อดี-ข้อเสีย
ผู้เขียนได้ทำการวิเคราะห์ ข้อดี และ ข้อเสีย ของ Bitcoin เทียบกับ สกุลเงินดิจิทัลอื่นๆ
โดยเน้นถึงความสำคัญของการกระจายศูนย์ (Decentralization)
ความปลอดภัย (Security) และ ความไม่สามารถเปลี่ยนแปลงได้ (Immutability)
นอกจากนี้ยังอธิบายถึง ระบบ Proof-of-Work ที่ใช้พลังงานในการตรวจสอบธุรกรรม
และรักษาความปลอดภัยของเครือข่าย Bitcoin
ซึ่งแตกต่างจาก ระบบ Proof-of-Stake ที่ใช้การถือครองเหรียญเป็นหลักประกัน
.
⚡ Lightning Network
เครือข่าย Lightning Network เป็นเทคโนโลยีเลเยอร์ 2 ที่สร้างขึ้นบน เครือข่ายของ Bitcoin
เพื่อเพิ่มความเร็วในการทำธุรกรรม ลดค่าธรรมเนียม และ เพิ่มความเป็นส่วนตัว
หนังสืออธิบายถึงกลไกการทำงานของ Lightning และ ศักยภาพในการปรับปรุงการใช้งาน Bitcoin ในชีวิตประจำวัน
.
🔋การใช้พลังงานของ Bitcoin
ส่วนนี้ได้อธิบายถึงการใช้พลังงานของเครือข่าย Bitcoin
และหักล้างข้อกล่าวหาที่ว่า Bitcoin นั้นสิ้นเปลืองพลังงาน
โดยชี้ให้เห็นว่านักขุด Bitcoin มักใช้แหล่งพลังงานราคาถูกที่เหลือใช้ หรือ ไม่สามารถเข้าถึงได้
เช่น ก๊าซธรรมชาติที่ถูกเผาทิ้ง พลังงานน้ำส่วนเกิน และ พลังงานจากหลุมฝังกลบ
.
⚠การวิเคราะห์ความเสี่ยงของสกุลเงินดิจิทัล
ผู้เขียนได้วิเคราะห์ความเสี่ยงที่อาจเกิดขึ้นกับ Bitcoin และ สกุลเงินดิจิทัล อื่นๆ เช่น
ความเสี่ยงจากการลดค่าเงิน (Market Dilution)
ข้อผิดพลาดของซอฟต์แวร์ (Software Bugs)
การห้ามใช้โดยรัฐบาล (Government Bans)
และภัยคุกคามทางไซเบอร์ (Computational Threats)
.
🔴สรุปส่วนที่ 5 ผู้เขียนได้นำเสนอ Bitcoin ในฐานะทางเลือกใหม่
สำหรับระบบการเงินแบบเดิมโดยเน้นย้ำถึงศักยภาพในการเพิ่มประสิทธิภาพความปลอดภัย
และความเป็นส่วนตัวของธุรกรรมทางการเงิน
อย่างไรก็ตามผู้เขียนได้เตือนให้ผู้อ่าน ตระหนักถึงความเสี่ยงที่อาจเกิดขึ้นกับเทคโนโลยีนี้เช่นกัน
-----------------------------------------
💸 ส่วนที่ 6 - เทคโนโลยีทางการเงินและสิทธิมนุษยชน
ส่วนนี้หนังสือได้เจาะลึกถึงประเด็น ความเป็นส่วนตัวและเสรีภาพทางการเงินในยุคดิจิทัล
โดยผู้เขียนชี้ให้เห็นถึงภัยคุกคาม จากการสอดแนมที่เพิ่มขึ้น
และการใช้อำนาจโดยมิชอบของรัฐบาลและองค์กรขนาดใหญ่
และนำเสนอแนวทางในการต่อสู้เพื่อปกป้องสิทธิเหล่านี้
ผ่านการใช้เทคโนโลยี การเข้ารหัส (Encryption) และ เงินดิจิทัลแบบกระจายศูนย์ (Decentralized Digital Currencies)
*เนื้อหาส่วนนี้กล่าวไปถึงรายละเอียดเรื่องราวที่อัลกอของแอปฟ้าไม่ถูกใจ
.
👁🗨 การเสื่อมถอยของความเป็นส่วนตัว
ผู้เขียนอธิบายถึงวิวัฒนาการ การละเมิดความเป็นส่วนตัว
ตั้งแต่ยุคก่อนอินเทอร์เน็ตที่การสอดแนมต้องใช้ความพยายามและมีค่าใช้จ่ายสูง
จนถึงยุคดิจิทัลที่ข้อมูลส่วนตัวถูกรวบรวม วิเคราะห์อัตโนมัติโดยรัฐบาลและองค์กรต่างๆ
.
🛡 การป้องกันแบบอสมมาตร
ผู้เขียนนำเสนอการเข้ารหัส (Encryption) ในฐานะเครื่องมือสำคัญในการต่อสู้เพื่อความเป็นส่วนตัวในยุคดิจิทัล
การเข้ารหัสทำให้ข้อมูลเป็นความลับและไม่สามารถเข้าถึงได้โดยไม่ได้รับอนุญาต
แม้แต่รัฐบาลหรือองค์กรที่มีอำนาจมากก็ไม่สามารถถอดรหัสข้อมูลที่เข้ารหัสได้
.
🌐 โลกที่เปิดกว้าง หรือ โลกที่ถูกควบคุม
ผู้เขียนได้ตั้งคำถามที่สำคัญเกี่ยวกับอนาคตของระบบการเงินและสังคม
ว่าเรากำลังมุ่งหน้าไปสู่โลกที่เปิดกว้าง ที่บุคคลแต่ละบุคคลมีอำนาจควบคุมข้อมูลและการเงินของตนเอง
หรือโลกที่ถูกควบคุม โดยรัฐบาลและองค์กรต่างๆ
ที่มีอำนาจสอดแนม ควบคุมประชาชนได้อย่างเบ็ดเสร็จเด็ดขาด
Bitcoin และ เทคโนโลยี blockchain อื่นๆ
นำเสนอโอกาสในการสร้างระบบที่มีความโปร่งใส ตรวจสอบได้ และปราศจากการควบคุมจากส่วนกลาง
แต่ในขณะเดียวกัน รัฐบาลหลายประเทศกำลังพัฒนาสกุลเงินดิจิทัลของธนาคารกลาง หรือ CBDC
ซึ่งอาจถูกใช้เป็นเครื่องมือในการเพิ่มการควบคุมและลดเสรีภาพของประชาชน
.
🔴 สรุปส่วนที่ 6 ส่วนสุดท้าย
ผู้เขียนได้กระตุ้นให้ผู้อ่านตื่นตัวต่อภัยคุกคามที่เพิ่มขึ้น
ที่มีผลต่อความเป็นส่วนตัว และ เสรีภาพทางการเงิน
โดยเน้นย้ำถึงความสำคัญของการปกป้องสิทธิเหล่านี้ผ่านการใช้งานเทคโนโลยี
ที่กระจายศูนย์ (Decentralization) โปร่งใส (Transparency) มีการเข้ารหัส (Encryption)
เพื่อสร้างระบบการเงินและสังคม ที่มีเสรีภาพมากขึ้น
-----------------------------------------
#siamstrupdate #บิตคอยน์  #Bitcoin #การเงิน #หนังสือน่าอ่าน #สรุปหนังสือ #Brokenmoney #เศรษฐกิจ #siamstr
https://image.nostr.build/dcb1d6ca4ce8c8c6f531a90f05c3d7a6a3bb8ce768e5afd6bf78fcad7a93692d.png

หนังสือน่าอ่าน


Open Class Series:
หลักการทางเศรษฐศาสตร์เพื่อสร้างความมั่งคั่งและการกระจายความเจริญของคนในชาติ

พี่ชิตเชื่อว่าความมั่งคั่งและความมีศิวิไลซ์ของชาติ ควรเริ่มต้นจากความเข้าใจในปรัชญาและหลักการทางเศรษฐศาสตร์ที่ถูกต้อง ไม่เช่นนั้นเราอาจจะได้ความมั่งคั่งของชาติที่จอมปลอมอย่างที่เป็นอยู่ คือ รวยกันไม่กี่คนแต่คนส่วนใหญ่ของประเทศยังยากจนอยู่ ประชาชนถูกหลอกให้เชื่อว่าระบบเศรษฐกิจของประเทศเข้มแข็งในขณะที่ยังมีชาวบ้านอดอยากปากแห้งเต็มแผ่นดิน พี่เชื่อว่าความมั่งคั่งสร้างได้ไม่ยากแต่การกระจายความเจริญเป็นโจทย์ที่ท้าทายยิ่งกว่า ความมั่งคั่งของชาติควรเริ่มต้นจากหน่วยเล็กๆคือ ความมั่งคั่งของส่วนบุคคล พลเมืองเป็นผู้สร้าง productivity และสะสมความมั่งคั่ง ส่วนรัฐมีหน้าที่ในการกำหนดและกำกับดูแลนโยบายให้ทุกคนสามารถแข่งขันกันอย่างเสรีและเป็นธรรม จนนำไปสู่ระบบเศรษฐกิจแบบตลาดเสรี (Free market economy)

ความมั่นคงทางเศรษฐกิจของชาติเกิดจากฐานรากทางเศรษฐกิจที่เข้มแข็งของพลเมืองทุกคน ไม่ใช่เฉพาะคนบางกลุ่ม

เราจะไปถึงจุดนั้นได้ เราต้องเรียนรู้ปรัชญาและหลักการทางเศรษฐศาสตร์ให้เข้าใจอย่างถ่องแท้ เพื่อหลุดพ้นจากกับดักที่เราเป็นอยู่ในปัจจุบัน จากปัญหาและความท้าทายที่เรากำลังเผชิญอยู่ จึงเป็นที่มาของการเปิดคลาสออนไลน์ในครั้งนี้

ในคลาสนี้พี่ชิตอยากชวนพวกเราลงเรือลำเล็กๆออกจากฝั่งไปตามหาหลักการความจริงด้านเศรษฐศาสตร์ ซึ่งเป็นหลักเศรษฐศาสตร์ที่เกิดจากนักคิดนักปรัชญาในอดีต เป็นหลักการที่ดำรงอยู่อย่างสอดคล้องตามกฎของธรรมชาติของมนุษย์ นับเป็นการย้อนเวลาหาอดีตเพื่อเตรียมตัวสำหรับอนาคต พี่ยอมรับตามตรงว่ายังไม่ได้รู้ทั้งหมด ไม่ได้รู้ทุกเรื่อง แต่เป็นความตั้งใจและมีความมุ่งมั่นส่วนตัวที่อยากเรียนรู้ไปพร้อมๆกันกับทุกคน พี่เชื่อว่าเส้นชัยไม่สำคัญเท่าประสบการณ์ที่ได้รับในระหว่างเดินทาง และเชื่อว่าการออกเดินครั้งนี้เหมาะสมกับกาลเวลา ก่อนที่สถานการณ์เศรษฐกิจบ้านเรามันจะแย่ไปกว่านี้

คลาสนี้เหมาะสมสำหรับบุคคลธรรมดาทั่วไปที่ต้องการปรับปรุงสถานะทางการเงินของตัวเองและครอบครัว กลุ่มผู้ประกอบการที่ต้องการสร้างองค์กรตัวเองให้เจริญเติบโตมั่งคั่งและยั่งยืน และบุคคลากรในหน่วยงานภาครัฐที่ดูแลรับผิดชอบนโยบายด้านเศรษฐกิจ การเงินและการคลังของประเทศ

เป็น Free Open Class ออนไลน์เหมือนเดิม ทั้งหมดประกอบด้วย 8 ตอน เราจะเจอกันทุกคืนพฤหัส เวลา 20.30-22.00 (คลาสมีทุก 2 สัปดาห์)

ผู้สนใจสามารถลงทะเบียนเรียนฟรีเพื่อรับลิงค์ Zoom
https://forms.gle/aVpUrLovkPcQ4RD1A

#siamstr

https://image.nostr.build/6e64c579a2a7a118cb08927677675b2fbdbde68988b5b0114f443035a1054ab0.jpg


ประชาชนบุกปล้นธนาคารเพราะต้องการนำเงินเก็บในบัญชี "ตัวเอง" คืนกลับมา ฟังดูน่าเหลือเชื่อ ไม่น่าจะเป็นไปได้ในปัจจุบัน แต่มันเกิดขึ้นจริงแล้วบนโลกใบนี้ที่ เลบานอน
https://image.nostr.build/3ef6d9234dae4c06acd94a169ca46495f98648e590029e7b0ffaabe047ac0001.jpg
นับเป็นเวลา 5-6 ปี ที่เลบานอนต้องเจอกับโคตรมหาวิกฤตที่ทำลายล้างทุกอย่าง ค่าเงินเสื่อสลาย เศรษฐกิจพังทลาย

จาก 1 ดอลลาร์เคยแลกได้ราวๆ 1,500 ปอนด์เลบานอนในปี 2018 มาสู่ 2024 ที่ 1 ดอล แลกได้ 90,000!! ปอนด์เลบานอน ไม่กี่ปีสกุลเงินของเลบานอนมันเสื่อมค่าแตะหลัก 6,000% เข้าไปแล้วเมื่อเทียบกับดอลลาร์

อาหารขาดแคลนอย่างหนักแถมราคาพุ่งขึ้นไปไกลหลายสิบเท่า นำมาซึ่งความอดอยากแร้นแค้นและยากจนของประชาชน ปัญหาความรุนแรง อาชญากรรม การประท้วงที่ตามมาอีกนับไม่ถ้วน เราที่ไม่ได้อยู่ที่นั่นคงจินตนาการภาพไม่ออกว่ามันเลวร้ายขนาดไหน

ท่ามกลางวิกฤตนี้ นอกจากเงินเก็บทั้งชีวิตของประชาชนจะฉิบหายไม่เหลือค่าแล้ว รัฐบาลยังมีคำสั่งให้ทุกธนาคารในประเทศ "จำกัดและระงับการถอนเงิน" ยาวนานเป็นปีๆ เงินที่แทบจะเอาไปซื้ออะไรไม่ได้อยู่แล้ว ยังถูกบังคับไม่ให้ถอนซ้ำเติมเข้าไปอีก

สุดท้ายความอดทนของประชาชนส่วนใหญ่ก็หมดลง เกิดเป็นความโกรธแค้นลุกฮือบุกปล้นธนาคารเพื่อชิงเงินตัวเองกลับคืนมา

ตัวอย่างบางเหตุการณ์ที่เกิดขึ้น
- ธันวาคม 2019: ชายคนหนึ่งบุกธนาคารในกรุงเบรุต ยิงปืนขึ้นฟ้าและขู่ว่าจะเผาตัวเอง หากธนาคารไม่ยอมเงินฝากของตัวเอง
- กุมภาพันธ์ 2020: หญิงคนหนึ่งทุบกระจกธนาคารในเมืองไซดอน และนำเงินสด 13,000 ดอลลาร์ของตัวเองคืน เพื่อนำไปรักษาพยาบาลลูกชาย
- เมษายน 2020: ชายคนหนึ่งบุกธนาคารในเมืองทริโปลี และยึดธนาคารไว้เป็นเวลาหลายชั่วโมง เรียกร้องให้ธนาคารคืนเงินฝากตัวเองมา
- พฤษภาคม 2023:  หญิงสาวอายุ 28 ปี พกปืนปลอมบุกปล้นธนาคารกรุงเบรุต เพื่อนำเงินเก็บของครอบครัวไปรักษาพี่สาวที่ป่วยเป็นมะเร็ง
- กรกฎาคม 2023: ชายวัย 40 ปี ยิงลูกซองขึ้นฟ้าขู่พนักงานธนาคาร Credit Libanais ให้คืนเงิน 50,000 ดอลมาและหลบหนีไป

เคสเหล่านี้เป็นตัวอย่างแค่เสี้ยวเดียวของเหตุการณ์ที่เกิดขึ้นนับร้อยๆ ครั้งตลอดหลายปีที่ผ่านมา ถ้าไม่มีการใช้ความรุนแรงส่วนใหญ่จะไม่ถูกตั้งข้อหาและได้เงินคืน พร้อมถูกยกให้เป็นฮีโร่เป็นตัวแทนของการต่อสู้กับความอยุติธรรม

เมื่อทำแล้วได้เงินคืนมันจึงมันสร้างแรงกระเพื่อมไปทั่วประเทศ จนเกิดกระแสการชุมนุมประท้วงหน้าธนาคารเพื่อเรียกร้องเงินคืนของประชาชนตามมาอีกนับไม่ถ้วนจนถึงปัจจุบัน และสถานการณ์ของเลบานอนในปี 2024 นี้ ก็ยังไม่มีที่ท่าที่จะฟื้น กลับเลวร้ายลงยิ่งกว่าเดิมด้วยซ้ำ

คนที่มีส่วนร่วมกับการกระทำชั่วร้ายที่สร้างความเสียหายใหญ่หลวงนี้แทบไม่ต้องรับผิดชอบอะไร ยังคงลอยหน้าลอยตาชี้นิ้วอยู่บนหอคอย พร้อมจะแก้ไขความมักง่ายที่ตัวเองก่อด้วยนโยบายที่มักง่ายกว่าเดิม แก้วิกฤตด้วยวิกฤตที่หนักกว่าเดิม

และผู้ที่ต้องจ่ายราคาความผิดพลาดทุกบาททุกสตางค์ คือ ประชาชน

หวังว่ามันจะไม่เกิดกับเรานะครับ เพราะลำพังแค่การต่อสู้กับเงินที่เสื่อมค่าลงครึ่งนึงทุกๆ 10 ปีของเงินบาท ประชาชนส่วนใหญ่ก็แทบไม่เหลืออนาคตกันหมดแล้ว

Fix the money fix the world https://image.nostr.build/07211de086389ac4267f85d3c501642e654c277586a5d5381ac26deb43ab0278.jpg  https://image.nostr.build/2a5857a0caae5225f2f1b21986fcdde8e528ffcba3e2ed38e08337a943537d0d.jpg  https://image.nostr.build/5fb350281381dc658b7b71f89a08c735eee358943af6674bbfddc35ee1eb81e2.jpg  https://image.nostr.build/125114de481e5d0c28eb44a64161f74efdb0acae26fb77d9b5698cdab10a72c4.jpg  https://image.nostr.build/e02269be06929d00f105d166ec57daecaf5edf0b62e599be79affe4e250ea075.jpg

#Siamstr


ข้าวเช้าที่เจอส่วนใหญ่มี โจ๊ก ข้าวต้ม ข้าวผัด แล้วโปรตีนอยู่ไหน


นิเคยได้รับสินค้าและเงินค่าจ้างอยู่บ้างจากการรีวิวสินค้า/บริการ

แต่ครั้งนี้รู้สึกดีพิเศษกว่าครั้งไหน 🥰 เพราะเป็นครั้งแรกที่นิได้รับค่ารีวิวเป็น #bitcoin #HardMoney

ขอบคุณ @Lunchblock มากค่ะที่จัดกิจกรรมดี ๆ แบบนี้ ขอให้ขายดี ขายดีนะคะ นิจะ #StackSats เก็บบิตคอยด์ที่ได้มาอย่างดี และจะพัฒนาสินค้า/บริการใหม่ ออกมาเรื่อย ๆ เพื่อให้สอดคล้องตามหลักการ #V4V #Value4Value ค่ะ #ขอบคุณค่ะ 😊

( แก้วลายใหม่ มีแค่ 21 ใบสนใจสั่งได้นะคะ )

#siamstr #stacksats #ตลาดทุ่งม่วง https://image.nostr.build/16894b3fd7dceb84ab3e8716d27691c28e7e80bed2a615a7369f5e487585d0ef.jpg https://image.nostr.build/9f7179362e0531737a82c806cd66a18dfa10695bc1ec6f11a8a31c3c921fece6.jpg

ตลาดทุ่งม่วง


จริงครับ ผมชอบเอาเวลาที่เหลือนั่งทำ Survey ในเว็บต่าง ๆ เพื่อแลก Sats ตลอดเลย


เขียวแบบไม่ไหว 5555


ตั้งแต่ลด Carb ไม่กิน Fiat Food มา การทำอาหารมันง่ายมากและกินมื้อเดียวก็พอละ #siamstr

https://m.primal.net/ICOR.jpg


https://blockchain-review.co.th/blockchain-review/blocksizewar-bitcoin
อันนี้เป็นเรื่องสนุกๆสมัย 2016 ของ Bitcoin อ่านแล้วจะได้เข้าใจว่าเกมการเมือง Bitcoin เป็นยังไงบันเทิงมากครับ
#siamstr


Privacy is normal and good.

There has been an effort among authorities to make “money laundering” and “financial privacy” the same thing. That is, the mere act of moving money privately itself becomes a crime. That’s not okay.

Money laundering is when money that is obtained through crime is concealed by obfuscating it with clean money. The actual crime is the initial non-financial crime (say, mob stuff), and historically money laundering involves manual activity to work with the criminals.

Now that open source tech can make certain transactions private, authorities increasingly equate all private money transfer with money laundering, even if the developer of the open source tech had no direct involvement with criminals. Authorities target them regardless, and sanction the technology itself. Financial privacy becomes synonymous with crime in their minds, and in the minds of the public.


ดีอี กับ ก.ล.ต. ไทย
เตรียม ban web Binance กับ Bybit 🤯
แจ้งประชาชนให้ถอนสินทรัพย์ออก
อีกไม่นานคิดว่า block จริง🥵

👆 แนวทางแก้ไขคือ  fixed DNS ของเครือข่ายที่ใช้งาน ให้ชี้ไปที่
1.1.1.1
8.8.8.8
9.9.9.9

หรือท่าไม้ตาย คือ VPN ก็จะทำให้ใช้งานได้

♟move นี้แสดงอำนาจรัฐ เหนือ เสรีภาพประชาชนอย่างแท้จริง
ทุกคนมีเสรีภาพ ที่จะเลือก และ ใช้งาน platform ที่ตัวเองต้องการ
และ ทุกคนก็ต้องรับผิดชอบต่อผลที่ตามมาด้วย
แต่นี้คืออีกหนึ่งการริดรอนสิทธ์ อันพึงมีของประชาชนออกไป โดยใช้อำนาจที่ตัวเองมีในการสั่งห้าม⚖
เห็นหลายคนออกตัวเชียร์ Binance TH กันไปเยอะ ผมก็ไม่รู้หรอกว่า เค้ามีเบื้องหลังเรื่องนี้มั้ย แต่ก็แค่แอบคิดก็เท่านั้นเอง เพราะเห็นว่า ก็ยังสู้ไม่ได้ สู้ในเกมไม่ได้ ต้องทำยังไงดีล่ะ? มีเครื่องมืออะไรที่ใช้ได้อีกบ้างล่ะ?🤴🏻

🧨 แก้ต้นเหตุไม่ได้ ก็ไปแก้ที่ปลายเหตุ
รัฐก็พยายามแก้ แต่ไม่รู้ยังไง ก็ยังแก้ไม่ได้
ต้นเหตุที่แท้จริง คิดความรู้ของ user แต่ก็ไม่ได้มีการให้ความรู้อย่างจริงจัง เป็นรูปธรรมอะไร ทำแบบลูบหน้าปะจมูกกันไปเรื่อย
สุดท้าย block web ที่ใช้งานระบบพวกนี้ไปเลยแล้วกัน กระทบใครยังไงบ้าง ช่างมัน และ ยิงปืนนัดเดียวได้นกหลายตัวเลย

💡 ถ้าจะให้แนะนำ แบบ effective หน่อย ก็คือ จัดทำ online learning ขึ้นมา ว่าด้วยเรื่อง data privacy แล้วบรรจุหลักสูตรนี้ เข้าไปในการศึกษาภาคบังคับด้วย ให้เป็นวิชาหนึ่งเลย
นั่นคือคนที่อยู่ในระบบการศึกษา
ต่อมาคือคนที่อยู่นอกระบบการศึกษา ให้ทุกคน ต้องทำ online learning + test ให้ผ่าน เพื่อขอรับรอง certificate สำหรับการจดทะเบียน sim card
หมายถึงว่า ต่อจากนี้ ใครที่ยังไม่มี certificate ตัวนี้ ขอจดทะเบียน sim card หมายเลขใหม่ไม่ได้
certificate ตัวนี้ก็มีอายุ 2 ปี ต้องสอบ และ renew ใหม่ เพื่อให้ update เนื้อหาได้ทัน หรืออย่างน้อย ก็มีการกระตุ้นความรู้ทุก 2 ปี
ทั้งหมดนี้ งบประมาณไม่เยอะมาก บังคับใช้ก็ประมาณนึง ยอมโดนประชาชนด่าหน่อย สุดท้ายตัวเลขมันต้องลด ถ้าไม่ไปจ้างคนอื่นมาสอบให้ (หน้าเว็บก็ขึ้นคำสาบเอาไว้ หากผู้ใด ไม่ได้ทำการศึกษา และ สอบวัดผลด้วยตัวเอง ขอให้ผู้นั้นประสบเหตุกับการถูกหลอกลวงทาง online จนกว่าจะกลับมาอ่าน และ สอบด้วยตัวเอง⚰> ต้องแบบนี้ถึงจะเหมาะกับบริบทคนไทย ที่กราบไหว้ผีสาง ความเชื่อเหนือความจริงอยู่ )💸

🔒 เรื่อง data privacy นี่จริงๆ ถือว่าเป็นเรื่องพื้นฐานของ cyber security เลย แล้วประชาชน ก็จะได้มีความรู้ และป้องกันตัวเองได้ ไม่ใช่มีแต่ PDPA อะไรก็ไม่รู้ที่ไม่เห็นใช้งานได้ รังแต่จะสร้างความยุ่งยากให้บริษัทต่างๆ เฉยๆ แค่นั้น บริษัทเหล่านั้น ก็ยังใช้ข้อมูลมั่วซั่วเหมือนเดิม

ในฐานะประชาชนคนนึง ที่ไม่ได้เอาแต่พร่ำบ่น แต่เสนอแนวทางให้แล้ว ขอให้รับฟัง และเอาเข้าไปเป็นองค์ประกอบการคิด และ ดำเนินการด้วย จะดีมาก


วันนี้วันดี
ระบบบิตคอยน์ดำเนินตามแผนไปอีกขั้น
แม้จะยังไม่มีความเปลี่ยนแปลงให้เห็นที่ผิวน้ำ แต่คลื่นใต้น้ำกำลังก่อตัว
บิตคอยน์ยังต้องพิสูจน์ตัวเอง และแสดงให้เห็นถึงความสามารถในการรับมือกับความเสี่ยง การโจมตี แรงกดดันอีกมาก
แต่ไม่ว่าอย่างไร Tick tock next block ระบบจะดำเนินต่อไป และไม่มีรัฐบาลหน้าไหนที่จะสามารถทำอะไรกับมันได้

บิตคอยน์
เงินที่ธนาคารพิมพ์ไม่ได้
เงินที่รัฐบาลไร้อำนาจควบคุม

สุขสันต์วันไรท์ชิฟท์ 420
 https://image.nostr.build/83eff3b3807d013d0ea1d7a09a89be88306a00e4f4f401db83aef538644b31f6.jpg


14% จริงด้วยแฮะ

หลังจากที่ ดร.โสภณ พรโชคชัย ได้ทักท้วงเรื่องที่เซฟเฟดีน ได้กล่าวบนเวทีว่า โลกเราประสบกับเงินเฟ้อโดยเฉลี่ยประมาณ 14% มาโดยตลอด 60 ปีที่ผ่านมา

ผมก็ได้กลับไปพยายามค้นหาข้อมูลดังกล่าวใน The Bitcoin Standard และพบว่า ไม่มีส่วนไหนในหนังสือที่กล่าวถึงตัวเลขดังกล่าวเลยแม้แต่ครั้งเดียว
โดยแต่ละครั้งที่เซเฟดีนกล่าวถึงเงินเฟ้อในรูปของ Monetary Supply Inflation จะใช้ตัวเลขราว ๆ 6-8% ซึ่งตรงกับข้อมูลการเจริญเติบโตของ M2 Money Supply หรืออุปทานเงินตามความหมายอย่างกว้างเสมอ

แต่ในที่สุดผมก็หาเจอ ( จากที่มีผู้ติดตามชี้ให้ไปดู )
ในหนังสือ The Fiat Standard หน้า 221
โดยในส่วนนี้ เซเฟดีนได้อ้างอิงถึงข้อมูลตัวเลขการเติบโตของอุปทานเงินตามความหมายอย่างกว้างของแต่ละประเทศทั่วโลกจากปี 1960 ถึงปัจจุบันจากฐานข้อมูลของ World Bank โดยพบว่า
กลุ่มประเทศมหาอำนาจทางเศรษฐกิจ มีอัตราการเติบโตของอุปทานเงินตามความหมายอย่างกว้างโดยเฉลี่ย ในช่วง 1960 - 2020 ดังนี้
Switzerland 6.67% ต่อปี
U.S. 7.44% ต่อปี
U.K. 10.87% ต่อปี
Japan 9.76% ต่อปี
China 20.33% ต่อปี
Euro Zone (ข้อมูลจาก OECD) 7.79% ต่อปี
และประเทศอื่น ๆ นอกจากนี้ เฉลี่ยอยู่ที่ 30.10% ต่อปี!
เมื่อนำอัตราการเติบโตของอุปทานเงินมาคำนวณหาค่าเฉลี่ยถ่วงน้ำหนัก โดยให้
Major Economies 80%
Other Countries 20%
เพื่อให้สะท้อนความเป็นจริงได้ใกล้เคียงขึ้น จะพบว่า ค่าเฉลี่ยอัตราการเจริญเติบโตของอุปทานเงินของโลกอยู่ที่ 13.72% ต่อปี

จึงสรุปได้ว่า เงิน เฟ้อขึ้น (ในความหมายของอุปทานเงิน) ที่ 14% ต่อปีมาโดยเฉลี่ยตั้งแต่ปี 1960 - 2020

แน่นอนว่า อ่านเสร็จเราก็ต้องไปเช็คดูบ้าง
จากการศึกษา M2 Supply Growth ของหลายประเทศทั่วโลก ผมพบอัตราการเติบโตอยู่ที่ 6-7 % ต่อปี (ทบต้น)
ซึ่งแตกต่างจาก 14% ต่อปีอยู่เท่าตัวเลยทีเดียว
แต่เมื่อศึกษาข้อมูลจากชุดข้อมูลของ World Bank และ OECD ก็พบว่า ข้อมูลเป็นไปตามทีอ.เซฟได้กล่าวไว้จริง

เพื่อให้มั่นใจว่าอ.เซฟไม่ได้หารผิด ผมเลยลองเอาชุดข้อมูลดังกล่าวมาคำนวณหาอัตราการเจริญเติบโตทบต้น (CAR) ของตัวเลขทั้งหมด พบว่าจะได้ผลแตกต่างจากการเอาค่าเฉลี่ยมาหารเฉลี่ยโดยตรงอยู่บ้างเล็กน้อย แต่ก็ยังใกล้เคียงกับตัวเลขในหนังสือ

โดยเมื่อขยายขอบเขตข้อมูลถึงปี 2022 ถ้าคำนวณด้วยวิธีเดียวกันกับอ.เซฟ จะได้ผลออกมาอยู่ที่ประมาณ 15.31% ต่อปี แต่หากนำมาคำนวณหาอัตราการเติบโตแบบทบต้น โดยกำหนดค่า PV = 1 แล้วหา FV จากค่าการเติบโตในแต่ละปีแล้วจึงนำมาคำนวณหาค่า i จะได้ค่าเท่ากับ 14.42%

ถึงตอนนี้ผมมีข้อสรุปและคำถามเพิ่มเติมดังนี้
1. สรุปว่าตัวเลข 14% นั้น เป็นตัวเลขที่ไม่ได้มั่ว
2. แต่ทำไมผลที่ออกมาจึงแตกต่างจากข้อมูลปริมาณเงิน M2?

ทั้งนี้คาดเดาว่าน่าจะมีเหตุผลดังนี้
1. Definition ของ M1 M2 M3 ในแต่ละประเทศแตกต่างกันออกไปและมีการปรับเปลี่ยนอยู่เป็นประจำ เป็นไปได้ว่า Worldbank มีมาตรวัดเป็นของตัวเองโดยไม่ได้อ้างอิงตัวเลข M2 ที่รัฐบาลต่าง ๆ ทำการประกาศ
2. อาจเป็นการใช้ M3 ที่มีความหมายที่กว้างกว่า เนื่องจากชุดข้อมูล จาก World Bank บอกเพียง Broad Money Supply แต่ไม่ได้ระบุชัดเจนว่าเป็น M2 หรือ M3 ส่วนข้อมูลจาก OECD เป็น M3 ชัดเจน
3. หรือ World Bank และ OECD จะมั่วนั่งเทียนตัวเลข ?
4. แต่ตัวเลขที่อ.เซฟอ้างอิงในย่อหน้าถัดไป เป็นปริมาณ M2 ต่อ Global GDP ซึ่งถ้านำ growth rate ของ M3 มาคำนวณใส่ M2 อาจทำให้เพี้ยนไปบ้าง แต่ก็ยังจะทำให้ตัวเลขออกมาดูดีกว่าการคำนวณใส่ M3 ด้วยซ้ำ

ไว้ค่อยมาหาคำตอบกันต่อทีหลัง ไปเล่นกับลูกดีกว่า

ปล.
ชุดข้อมูล World Bank https://data.worldbank.org/indicator/FM.LBL.BMNY.ZG
ชุดข้อมูล OECD
https://data.oecd.org/money/broad-money-m3.htm https://image.nostr.build/4f8aeff85578c467bf68079b2f5b16f5dfee220c20f9adeb4e96f75d4f444a46.jpg


พระอาทิตย์ขึ้นทางทิศตะวันตก?